title: an‟anaviy mantiqiy uslublarni - O„zbekiston respublikasi oliy va o„rta maxsus ta‟lim vazirligi toshkent to‟qimachilik...
text: 16
  boshqaruvi jarayonida yuzaga keladigan vazifalar tarkibi bilan belgilanadi va
  kursning dasturida to‗la aks ettirilgan.
  Bu fan bir qator fanlar bilan o‗zaro aloqada bo‗lib, ularning yutuqlaridan
  keng foydalanadi. Jumladan, falsafa, iqtisodiyot nazariyasi, korxona iqtisodiyoti,
  makroiqtisodiyot, miqroiktisodiyot, statistika, menejment, marketing, buxgalteriya
  hisobi va xo‗jalik faoliyatini tashkil etish, moliya va kredit, texnologiya fanlari
  bilan uzviy bog‗langandir.
  Ushbu fan, eng avvalo, iqtisodiyot nazariyasi va tarmoq iqtisodiyoti fanlari
  rivojlanishi natijasida shakllangan. Bu fan texnik fanlar bilan ham o‗zaro
  bog‗likdir. Ishlab chiqarishni tashkil etish fani texnika va texnologiyani bevosita
  o‗rganmasada, uning iqtisodiyotiga ta‘sirini chetlab o‗tolmaydi, aksincha,
  texnologik jarayonlarni xom-ashyo, materiallar bilan ta‘minlash, energiyadan
  oqilona foydalanish, mahsulot ishlab chiqarish davrini qisqartirish, ish jarayonini
  uzluksiz ishlab chiqarish oqimida tashkil etish, mahsulot sifatini oshirishga erishish
  orqali muxandislik iqtisodiy nuqtai nazaridan ko‗rib chiqadi.
  Mexaniga sikliga tegishli fanlar mashina va agregatlarni konstruksiyalash va
  texnikaviy ekspluatatsiya qilish masalalarini o‗rganadi. Ishlab chikarishni tashkil
  etish fani mexnat qurollarini texnologik va mehnat jarayonlari bilan o‗zaro
  bog‗liqlikda ko‗rib chiqadi, mashina va uskunalarni joy-joyiga to‗g‗ri qo‗yish va
  ulardan oqilona foydalanish, jihozlar birligidan mahsulot olishni ko‗paytirish,
  sozlash tizimini yaxshi tashkil etishni ta‘minlaydi.
  SHunday qilib, bu fan juda ko‗plab ilmiy fanlar bilan uzviy aloqadordir.
  Lekin ular bilan tutashib ketmaydi va mustaqil soha masalalarini o‗rganadi.